
Text rozhodnutia
Súd: Krajský súd Bratislava Spisová značka: 10Sd/68/2016 Identifikačné číslo súdneho spisu: 1016200867 Dátum vydania rozhodnutia: 15. 08. 2017 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2017:1016200867.1 Uznesenie Krajský súd v Bratislave v právnej veci navrhovateľky B. G., bytom G. XX, L. proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 21.3.2016 žiadala preskúmať rozhodnutie odporkyne číslo XXX XXX XXXX X zo dňa 6.2.2016, ktorým odporkyňa zamietla jej žiadosť o invalidný dôchodok. Vzhľadom na to, že navrhovateľka dodatočne doplatila poistné za obdobie, ktorého sa sústavne pripravovala na povolenie štúdiom po dovŕšení 16 rokov veku, bol nárok navrhovateľky na invalidný dôchodok opätovne posúdený. Rozhodnutím číslo XXX XXX XXXX X zo dňa 7.5.2016 bol navrhovateľke priznaný invalidný dôchodok v sume 477,60 eur mesačne, zvýšený od 1.1.2014 na sumu 482,10 eur mesačne, od 1.1.2015 zvýšený na sumu 484,80 eur mesačne, zvýšený od 1.1.2016 na sumu 485,80 eur mesačne. Na pojednávaní dňa 15.8.2017 navrhovateľka vzala späť návrh v celom rozsahu. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Podľa § 492 ods. 1 SSP konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

